cyanic-selkie/wikianc huggingface dataset:
বার্মা অভিযান
দক্ষিণ ফ্রন্ট ১৯৪৩/৪৪
সেন্ট্রাল ফ্রন্টে নিজেদের সৈন্যসামন্ত বৃদ্ধি করার পরই, পরের সপ্তাহের মধ্যেই ব্রিটিশ-ভারতীয় সেনাবাহিনীর ১৪শ কোর তাদের এই অভিযান শেষ করে। বর্ষাকালের আগমনের পর রেলপথ টানেল দখল করার মধ্য দিয়ে ব্রিটিশ বাহিনী তাদের অভিযানের সমাপ্তি ঘটায়।
অক্সফোর্ড মিশন এপিফানী গির্জা
স্থাপত্য শৈলী
গ্রিক স্থাপত্যশৈলীতে নির্মিত এ গির্জার প্রধান আকর্ষণ বিশাল ও নান্দনিক প্রার্থনাকক্ষ সংবলিত। এমন স্থাপত্য বৈশিষ্ট্যের গির্জা আর দুটি চোখে পড়ে না। প্রায় পাচতলার সমান উচ্চতার বিশাল স্থাপনা। স্থপতি হিসেবে সিস্টার এডিথের (Sister Edith Langridge) নাম উল্লেখ করা হয়। নকশা কাজ তত্বাবধান করেন ফাদার সট্রং(Father E. L. Strong)। কাঠামোর প্রধান প্রকৌশলী ফ্রেডেরিক ডগলাস। পুরো কাঠামোটি পূর্ব-পশ্চিমে প্রলম্বিত। প্রায় ৪২ মিটার লম্বা এবং ২২ মিটার চওড়া কাঠামোর সাথে পূর্ব দিকে অর্ধ-বৃত্তাকার একটি বর্ধিত অংশ সংযুক্ত। অর্ধবৃত্তাকার অংশের ব্যাসার্ধ প্রায় ৬ মিটার।
পূর্ব-দক্ষিণ কর্নারে ঘণ্টা ঘর। এটি পরে তৈরী হলেও গীর্জার মুল নকশাকে অনুসরন করে তৈরী হয়েছে। পশ্চিমে একটি আলাদা ছাদ ঢাকা করিডোর সংযুক্ত হয়েছে। রক্ষনাবেক্সনের কারণে এটি এখনো বেশ সুদৃশ্য এবং দৃঢ় অবস্থায় রয়েছে। আজও এর আদি ও অকৃত্রিম রূপের কোন পরিবর্তন ঘটেনি।
বার্মা অভিযান
জাপানীদের ভারত আক্রমণ (১৯৪৪)
তিনটি পদাতিক ডিভিশন ও "ইয়ামামোটো ফোর্স" নামক একটি ব্রিগেড আকারের সৈন্যদল এবং আজাদ হিন্দ ফৌজের প্রাথমিক রেজিমেন্ট দিয়ে জাপানের পঞ্চদশ সেনাবাহিনী গঠিত হয়। জাপানের ৩৩ম ডিভিশনের সেনাদের দিয়ে কোহিমা দখল করে ইম্ফলকে আলাদা করার মধ্য দিয়ে জেনারেল মুতাগুচি পরিকল্পনা গ্রহণ করেছিলেন ব্রিটিশ-ভারতীয় সেনাবাহিনীর ৪র্থ কোরের অগ্রসরের সম্মুখভাগ ধ্বংস করে অতঃপর মণিপুর রাজধানী ইম্ফল দখল করার জন্য। ব্রহ্মপুত্র নদের অববাহিকার উপত্যকায় অবস্থিত গুরুত্বপূর্ণ শহর ডিমাপুর দখল করার মাধ্যমে জেনারেল মুতাগুচি রাজধানী ইম্ফল দখলের সুযোগ গ্রহণ চেয়েছিল। মূলত ডিমাপুর শহর দখলের নেপথ্যে কারণ ছিল মূলত মার্কিন জেনারেল স্টিলওয়েল তার মিত্র দেশ চীনের সেনাবাহিনীদের হিমালয়ের হাম্প এলাকার উপর দিয়ে আকাশপথে যে সামরিক সরবরাহ পাঠাতো, তা বন্ধ করাই ছিল জেনারেল মুতাগুচির অন্যতম উদ্দেশ্য।
জাপানী সেনারা মার্চের ৮ তারিখ চিন্দুইন নদী অতিক্রম করে ফেলে। অন্যদিকে জেনারেল স্লিম এবং স্কুন্স তদের নের্তৃত্বাধীন সেনাদের নির্দেশ দিতে বিলম্ব করায় ব্রিটিশ-ভারতীয় সেনাবাহিনীর ১৭শ পদাতিক বাহিনী বার্মার তিদ্দিম অঞ্চলে আটকে পরে। কিন্তু তারপরও এই ডিভিশন লড়াই চালিয়ে যেতে থাকে এবং জেনারেল স্কুন্সের সংরক্ষিত ডিভিশন তাদের সাহায্যের জন্য আকাশপথে প্যারাশ্যুটের মাধ্যমে আটকে পরা ডিভিশনের জন্য সরবরাহ প্রেরণ করতে থাকে। কোহিমার উত্তরের অংশে যখন জাপানের ৩১ম ডিভিশন প্রবেশ করে তখন ব্রিটিশ-ভারতীয় সেনাবাহিনীর ৫০তম প্যারাশ্যুট ডিভিশন জাপানীদের সাথে পেরে উঠতে অসমর্থ হয় এবং শংশক নামক জায়গায় তারা পরাজিত হয়। আর এভাবেই জাপানের ১৫শ সেনাবাহিনীর ডিভিশন দ্বারা ইম্ফল আক্রমণের জন্য আরো সহজতর হয়ে উঠে। কিন্তু অন্যদিকে আরাকানে পরিচালিত জাপানের আক্রমণটি যেহেতু ব্যর্থতায় পর্যবসিত হয়, তাই স্লিম তার ব্রিটিশ-ভারতীয় সেনাবাহিনীর ৫ম ডিভিশনকে আকাশপথে মধ্যে ফ্রন্টে পাঠাতে সক্ষম হয়। দুইটি ব্রিগেড ইম্ফালে পাঠানো হয়; যেখান থেকে একটি ডিমাপুর থেকেই সরাসরি ওখানে চলে যায়। এপ্রিলের সপ্তাহের প্রথমার্ধেই ব্রিটিশ-ভারতীয় সেনাবাহিনীর ৪র্থ কোরের সৈন্যরা ইম্ফালের কেন্দ্রভূমিতে সংখ্যায় বাড়তে শুরু করে। সেই মাসে জাপানীরা যে আক্রমণগুলো নিজেদের পক্ষ থেকে পরিচালিত করে, তার বেশির ভাগই ব্রিটিশ সৈন্যরা প্রত্যাহত করে। ইম্ফালের উত্তরে মে মাসের শুরুতেই জেনারেল স্লিম এবং স্কুন্স তাদের নের্তৃত্বে থাকা সেনাবাহিনীদের দ্বারা ইম্ফালের উত্তরের অংশে ঘাঁটিগাড়া জাপানের ১৫তম ডিভিশনের সেনাদের উপর প্রতি-আক্রমণ পরিচালনা শুরু করে। বর্ষাকাল শুরু হওয়ার দরুন এবং চতুর্থ কোরের সৈন্যদের সরবরাহের ঘাটতি দেখা দেওয়ায় এই প্রতি-আক্রমণের অগ্রগতি তাই মন্থর ছিল।
এছাড়াও এপ্রিল মাসের শুরুতে লেফটেন্যান্ট জেনারেল কোতোকু সাতোর নের্তৃত্বে জাপানের ৩১ ডিভিশনের সেনাবাহিনীরা কোহিমায় পৌছায়। ব্রিটিশদের সেনাবাহিনীর ছোটদল আক্রমণ এবং জাপানী সেনাদের ডিমাপুরের দিকে অগ্রসর করানোর পরিবর্তে জেনারেল সাতো হিল-স্ট্যাশন নামক জায়গা দখল করার পরিকল্পনা করেন। হিল-স্ট্যাশনের এই দখল ৫ এপ্রিল থেকে ১৮ এপ্রিল পর্যন্ত স্থায়ী ছিল। নবগঠিত ব্রিটিশ ভারতীয় ত্রয়োত্রিংশ কোরের লেফটেন্যান্ট জেনারেল মন্টাগু স্টপফোর্ড ঐ অঞ্চলে সামরিক অভিযান পরিচালনার দায়িত্ব গ্রহণ করে। অন্যদিকে ব্রিটিশ সেনাবাহিনীর ২য় পদাতিক ডিভিশনও সেই অঞ্চলে প্রতি-আক্রমণ চালিয়ে যেতে থাকে এবং মে মাসের ১৫ তারিখের দিকে তারা জাপানীদের কোহিমা ব্রীজ ছাড়তে বাধ্য করে। এছাড়াও মিত্রশক্তি পৌছানোর মধ্যবর্তীকালীন সময়ে ব্রিটিশ সেনাবাহিনীর ত্রয়োবিংশ কোর নতুনভাবে আবারো আক্রমণ পরিচালনা করে।
আর অন্যদিকে মুতাগুচি ও জেনারেল কাওয়াবে নতুনভাবে আক্রমণের নির্দেশ পুনর্বহাল রাখেন। এই দুই জেনারেলের আদেশমতে জাপানের ত্রয়োত্রিংশ ডিভিশন ও ইয়ামোতো বাহিনী যুদ্ধ চালিয়ে গেলেও জুনের শেষের দিকে যুদ্ধজনিত এবং রোগবালাইয়ের দরুন তারা প্রচুর ক্ষয়ক্ষতির সম্মমুখীন হয়, যার ফলে তাদের আক্রমণ চালিয়ে যাওয়ার মতো আর কোন শক্তি অবশিষ্ট ছিল না। ইম্ফাল অভিযানের শেষমেষ পাকাপাকিভাবেই জুলাই মাসে সমাপ্ত হয় এবং ব্যাথিত মনোবল নিয়ে জাপানীরা চিন্দুইন নদীর পথধরে পশ্চাদপসরণ করে।
জাপানের ইতিহাসে এটি অন্যতম পরাজয় হিসেবে বিবেচিত হয়। সেই যুদ্ধে জাপানের প্রায় ৫০-৬০,০০০ এর মতো সৈনিক নিহত হয় এবং ১,০০,০০০ বা তার চেয়ে বেশি সৈনিক আহত হয়। আর জাপানী সৈনিকদের বেশিরভাগ ক্ষয়ক্ষতিই রোগবালাই, অপুষ্টি এবং যুদ্ধকালীন অবসাদ থেকে। মিত্রশক্তিদেরও এই যুদ্ধে প্রায় ১২,৫০০ জন সৈনিকদের নিয়ে ক্ষয়ক্ষতির সম্মুখীন হতে হয়, যার মধ্যে ২,২৬৯ জনই যুদ্ধে নিহত হয়েছিল। এই যুদ্ধে পরাজয়ের পরে জেনারেল মুতাগুচি তার অধীনস্থ সেনাবাহিনীর ডিভিশনের সেনাপ্রধান এবং সাথে নিজেকেও তার দায়িত্বপ্রাপ্ত পথ থেকে অব্যাহতি দিয়ে দিয়েছিল।
অগাস্ট থেকে নভেম্বর মাসের বর্ষাকালীন সময়গুলোতে ব্রিটিশ সেনাবাহিনীর চতুর্দশ সৈন্যদল জাপানীদের খোঁজার জন্য চিন্দুইন নদীর দিকে অগ্রসর হতে থাকে। যখন ব্রিটিশ শাসিত পূর্ব-আফ্রিকান ডিভিশনের সেনাবাহিনীরা কাবাউ উপত্যকাতে অগ্রসর হয়, তখন অন্যদিকে ব্রিটিশ-ভারতীয় সেনাবাহিনীর ৫ম ডিভিশন তিদ্দিম পর্বতের দিকে। নভেম্বরের শেষের দিকে ব্রিটিশ সৈন্যদল কালেওয়া পুনরুদ্ধার এবং চিন্দুইন নদীর তীরে অনেকগুলো আক্রমণের পাদভূমি তৈরী করে।
মিত্রশক্তির বার্মা পুনরধিকার (১৯৪৪-১৯৪৫)
১৯৪৪ সালের শেষের দিক এবং ১৯৪৫ সালের প্রথম দিকে মিত্রশক্তিরা বার্মায় অনেকগুলো সামরিক আক্রমণ পরিচালনা করে। এছাড়াও ১৯৪৪ সালে মিত্রশক্তি তাদের যুদ্ধক্ষেত্রের সম্মুখভাগ অবস্থানের পরিবর্তন সাধন করে। "একাদশ সেনাবাহিনী সদর দপ্তর" "দক্ষিণ-পূর্ব এশিয়ায় মিত্রশক্তির স্থলবাহিনী" নামক নতুন সামরিক শাখা কর্তৃক প্রতিস্থাপিত হয় এবং "উত্তর কম্ব্যাট এরিয়া কমান্ড (NCAC)" এবং ব্রিটিশ সেনাবাহিনীর চতুর্দশ কোরও এই নতুন সামরিক শাখার সদর দপ্তর কর্তৃক নিয়ন্ত্রিত হতে শুরু করে। যদিও সেই সময় মিত্রশক্তিরা চীনকে স্থলপথে সরবরাহ পাঠানোর জন্য লেডো রোড নির্মাণ কাজ শেষ করতে চাইছিল, কিন্তু আদতে এই রোড নির্মিত না হলেও যুদ্ধক্ষেত্রে চীনের উপর কোন বিরূপ প্রভাব পরতো না।
অন্যদকে জাপানী সৈন্যরাও ঊর্ধ্বতনদের আদেশে তাদের যুদ্ধক্ষেত্রের কৌশলে অনেক পরিবর্তন সাধন করতে থাকে। এই পরিবর্তনের মধ্যে একটি ছিল জেনারেল কাওয়াবের পরিবর্তে বার্মা এরিয়া আর্মিতে সেনাপ্রধান পদে জেনারেল হ্যোতারো কিমুরা কে আসীনকরণ। কিন্তু পদে বসার পর জেনারেল কিমুরা চিন্দুইন নদীতে মিত্রশক্তির সাথে যুদ্ধ করতে অস্বীকৃতি জানায়। এছাড়া যুদ্ধক্ষেত্রে সরঞ্জামের ঘাটতি এবং সৈন্যদের অবস্থা শোচনীয় হওয়ায় তিনি ইরাবতি নদী থেকেও অপসৃত করার সিদ্ধান্ত নেন।
দক্ষিণ ফ্রন্ট (১৯৪৪-৪৫)
ব্রিটিশ সেনাবাহিনীর পঞ্চদশ কোর আরাকান রাজ্যে তাদের ধারাবাহিকতার তৃতীয় বর্ষে আক্যব দ্বীপের দিকে অগ্রসর হওয়ার অভিযান অব্যাহত রাখে। যুদ্ধের এই পর্যায়ে জাপানীরা শারীরিক ও মানসিকভাবে এতোটাই দূর্বল হয়ে পরেছিল যে, মন্থরগতিতে চলমান মিত্রশক্তির আগমনের আগেই জাপানীরা যুদ্ধ না করে পশ্চাদপসরণ করার সিদ্ধান্ত নিয়ে ফেলেছিল। জাপানীরা ১৯৪৪ সালের ৩১শে ডিসেম্বর যুদ্ধ ছেড়ে আক্যব দ্বীপ থেকে প্রস্থান করে। আর তাই কোন বাধা-বিপত্তি ছাড়াই ব্রিটিশ সেনাবাহিনী ১৯৪৫ সালের জানুয়ারীর ৩ তারিখ আক্যব দ্বীপের পুনরাধিকার অর্জন করে। ইতোমধ্যে অভিযানের নিমিত্তে ব্রিটিশ সেনাবাহিনীর জন্য অবতরণের বিমানও তাদের সামরিক সরবরাহে চলে এসেছিল। অন্যদিকে ব্রিটিশ সেনাবাহিনীর পঞ্চদশ কোর স্থল ও বিমান হামলার মাধ্যমে রাখাইন রাজ্যের রাজধানী সিত্বে অবস্থিত ম্যেবন উপদ্বীপও আবার পুনঃদখলে আনে এবং ম্যেবন উপদ্বীপ দখলের ১০ দিন পরে কাংগউ নামক জায়গায় হিল ১৭০ এর যুদ্ধে পলায়নরত জাপানী সেনাদের উপর ব্রিটিশ সেনাবাহিনী হামলা চালায়। জানুয়ারি মাস শেষ হওয়ার আগ পর্যন্ত বার্মায় ব্রিটিশ আর জাপানীদের মধ্যে দফায় দফায় যুদ্ধ সংগঠিত হয়, যে যুদ্ধগুলোতে মূলত জাপানীরাই বেশি ক্ষতিগ্রস্থ হয়।
সেই সময় ব্রিটিশ সেনাবাহিনীর পঞ্চদশ কোরের অন্যতম উদ্দেশ্যগুলোর মধ্যে একটি ছিলঃ রাখাইন রাজ্যে অবস্থিত রামরী দ্বীপ এবং চেদুবা দ্বীপ দখল করে মিত্রশক্তির জন্য একটি শক্ত বিমান ঘাঁটি তৈরী করা যাতে করে তারা আকাশপথ ব্যবহার করে বার্মায় তাদের সামরিক অভিযান চালিয়ে যেতে পারে। অনেক জাপানী সৈন্যই রামরী দ্বীপের যুদ্ধে নিহত হয়েছিল। ব্রিটিশ সেনাবাহিনীর চতুর্দশ ডিভিশনের সৈন্যদের সাহায্য করার জন্য পঞ্চদশ সেনাবাহিনীকে সেই সময় তাদের সামরিক অভিযান সংকুচিত করতে হয়েছিল।
উত্তরের ফ্রন্ট (১৯৪৪-৪৫)
চীনের মেইন ফ্রন্টে মিত্রশক্তির সেনাপ্রধান দ্বারা গঠিত "উত্তর কম্ব্যাট এরিয়া কমান্ড (NCAC)" দূর্বল হিসেবে প্রমাণিত হলেও, ১৯৪৪ সালে সামরিক বাহিনীর এই বিশেষ শাখাটি তাদের সামরিক অগ্রসরতা অব্যাহত রাখে। ১৯৪৪ সালের ডিসেম্বরের ১০ তারিখে "উত্তর কম্ব্যাট এরিয়া কমান্ড (NCAC)" এর পার্শ্ববাহিনী ব্রিটিশ সেনাবাহিনীর ৩৬শ পদাতিক বাহিনীর ডিভিশন, ব্রিটিশ সেনাবাহিনীর চতুর্দশ ডিভিশনের সৈন্যদের সাথে উত্তর বার্মার ইন্দ নামক জায়গায় যোগাযোগ স্থাপন করে। আর এর পাঁচ দিন পরেই মিত্রশক্তির তত্ত্ববধানে গঠিত চীনা সেনাবাহিনীর "উত্তর কম্ব্যাট এরিয়া কমান্ড (NCAC)" কাছিন রাজ্যে অবস্থিত মায়ানমারের গুরুত্বপূর্ণ শহর ভামো দখল আনে।
উত্তর কম্ব্যাট এরিয়া কমান্ড (NCAC) এর চীনা সৈনিকেরা আবার ১৯৪৫ সালের ২১শে জানুয়ারি ইয়ুনান প্রদেশে অবস্থিত চিয়াং কাই-শেকের সৈন্যদের সাথে যোগাযোগ করে। আর তখন তারা জানতে পারে যে, মিত্রবাহিনী কর্তৃক চীনা সৈনিকদের সামরিক সহায়তার জন্য যে লেডো রোডের কাজ নির্মানাধীন ছিল, তাও সমাপ্ত হয়ে যায়, যদিও যুদ্ধের এই পর্যায়ে এসে লেডো রোডের আর কোন প্রয়োজনীয়তা আছে কি না সে ব্যাপারে সন্দেহ থেকে যায়। অন্যদিকে চিয়াং কাই-শেক উত্তর কম্ব্যাট এরিয়া কমান্ড (NCAC) এর সেনাপ্রধান ড্যানিয়েল ইসোম সুলতানের সাথে যোগাযোগ করে তাদের সামরিক অগ্রযাত্রা বন্ধ করার পরামর্শ দেয়, কেননা যে লাশিও দখলের জন্য উত্তর কম্ব্যাট এরিয়া কমান্ড (NCAC) অগ্রসর হচ্ছিলো, তা অনেক আগেই ৭ই মার্চ দখল হয়ে গিয়েছিলো। এটি মূলত ব্রিটিশদের পরিকল্পনাকে বিপদের মুখে ঠেলে দিয়েছিল, কেননা ব্রিটিশরা চেয়েছিল বর্ষা শুরু হওয়ার আগে মে মাসের শুরুতে যেন ইয়াঙ্গুনে তারা পৌছাতে পারে। সেই সময় তৎকালীন ব্রিটিশ প্রধানমন্ত্রী উইনস্টন চার্চিল সরাসরি মার্কিন বাহিনীর প্রধান জর্জ মার্শালকে এই বলে বার্তা পাঠিয়েছিল যে, উত্তর কম্ব্যাট এরিয়া কমান্ড (NCAC) এর জন্য বরাদ্দকৃত বিমানগুলো যেন বার্মাতেই রাখা হয়। অন্যদিকে এপ্রিলের ১ তারিখ থেকে উত্তর কম্ব্যাট এরিয়া কমান্ড (NCAC) তাদের সামরিক অভিযান সেই দিন থেকে বন্ধ করে ভারত এবং চীনে ফেরত যায়। তাদের পরিবর্তে  "ওএসএস ডিটাচম্যান্ট ১০১" নামক মার্কিন বিশেষ গেরিলা দল  উত্তর কম্ব্যাট এরিয়া কমান্ড (NCAC) এর অবশিষ্ট সামরিক দায়িত্ব কাঁধে তুলে নেয়।
মধ্য ফ্রন্ট (১৯৪৪-৪৫)
ব্রিটিশ সেনাবাহিনীর চতুর্দশ ডিভিশন, ব্রিটিশ বাহিনীর বাকি চতুর্থ কোর এবং ত্রয়োত্রিংশ কোর কে সাথে নিয়ে বার্মায় একটি বৃহৎ সামরিক আক্রমণ পরিচালিত করে। যদিও ইরাবতি নদী থেকে জাপানী সৈন্যরা পালিয়ে যাওয়ার কারণে মিত্রশক্তিদের সামরিক পরিকল্পনায় পরিবর্তন আনতে হয়েছিল; কিন্তু তথাপি এর মাধ্যমে মূলত মিত্রশক্তির শক্তিমত্তারই প্রতিফলন হয়েছিল। যখন ব্রিটিশ সেনাবাহিনীর ত্রয়োত্রিংশ ডিভিশন রেঙ্গুনের উত্তরে অবস্থিত গুরুত্বপূর্ণ শহর মান্ডলে-তে অগ্রসর হচ্ছিল, তখন অপরদিকে ব্রিটিশ সেনাবাহিনীর চতুর্থ কোর-কে দায়িত্ব দেওয়া হয়েছিল ইরাবতি নদীর তীরে অবস্থিত পোকোক্কু নামক জায়গা এবং বার্মার মধ্যবর্তী শহর মেইকতিলাতে অবস্থিত জাপানীদের যোগাযোগ-সংযোগ বিচ্ছিন্ন করে দিতে।
১৯৪৫ সালের জানুয়ারি এবং ফেব্রুয়ারির মধ্যবর্তী সময়ে ব্রিটিশ সেনাবাহিনীর ত্রয়োত্রিংশ কোর ইরাবতি নদীর কাছাকাছি অবস্থিত মান্ডলে শহর দখল করতে সক্ষম হয়। মান্ডলে পুনরুদ্ধারের সময় ব্রিটিশ এবং জাপানীদের মধ্যে অনেক যুদ্ধ হয়েছিল। মূলত এই যুদ্ধে জাপানীদের সংরক্ষিত সৈন্যদের উপর আক্রমণ করা হয়। সেই একই ফেব্রুয়ারি মাসে ব্রিটিশ সেনাবাহিনীর চতুর্থ কোর দ্বারা পরিচালিত ব্রিটিশ-ভারতীয় সেনাবাহিনীর ৭ম ডিভিশন পোকোক্কু শহর সফলভাবে দখল করে। এছাড়াও এই ডিভিশনটির পশ্চাতে ব্রিটিশ-ভারতীয় সেনাবাহিনীর ১৭তম এবং ২৫৫তম ডিভিশনও তাদের অনুসরণ করতে করতে শেষে মেইকতিলা শহরে এসে থামে। মধ্য বার্মার উন্মুক্ত ভূখন্ডে, ব্রিটিশ-ভারতীয় এই বিশেষ শাখা রণকৌশলে জাপানীদের ছাপিয়ে যায় এবং মার্চের ১ তারিখ ব্রিটিশরা মেইকতিলা দখলে আনতে সফল হয়। এই যুদ্ধ চারদিনের মাথায় সমাপ্ত হয়।
জাপানীরা চেয়েছিল মেইকতিলাতে তাদের সৈন্যদের পুনর্বহাল করে, সেখানে থাকা ব্রিটিশ সৈন্যদের হটিয়ে শহরটি আবার পুনর্দখল করতে। কিন্তু জাপানীদের সামরিক আক্রমণ রণকৌশল দিক দিয়ে দূর্বল ছিল যার কারণে তা ব্যর্থতায় পর্যবসিত হয়েছিল। মার্চ মাসের শেষের দিকে জাপানীরা যুদ্ধক্ষেত্রে প্রচুর ক্ষয়ক্ষতির সম্মুখীন হয়েছিল এবং সেই যুদ্ধে জাপানীরা অনেক কামান এবং ট্যাংক-বিধ্বংসী অনেক অস্ত্র হারিয়েছিল। শেষে পেরে না উঠে জাপানীরা আক্রমণ থামিয়ে দেয় এবং প্যাবুয়ে নামক জায়য়ায় পালিয়ে আসে।
ব্রিটিশ সেনাবাহিনীর ত্রয়োত্রিংশ কোর মান্ডলে শহরে তাদের আক্রমণ আবারো পরিচালিত করে। এছাড়া ব্রিটিশ সেনাবাহিনী সেখানে জাপানীদের একটি দুর্গতেও আক্রমণ করে যেটি জাপানীরা প্রায় এক সপ্তাহের বেশি সময় ধরে নিজেদের দখলে ধরে রেখেছিল। সাংস্কৃতিক এবং ঐতিহ্যগত নিদর্শন সংবলিত মান্ডলে শহর যা কিছুর অস্তিত্ব ছিল, তার সবকিছুই সেই সময় দ্বিতীয় বিশ্বযুদ্ধের রণক্ষেত্রে ধ্বংসপ্রাপ্ত হয়েছিল।
রেঙ্গুনের জন্য অগ্রধাবন
জাপানী সেনাবাহিনীর অষ্টাবিংশ ডিভিশনের শক্ত প্রতিরোধের সত্ত্বেও ব্রিটিশ বাহিনীর ত্রয়োত্রিংশ কোর ইরাবতি নদীতে সামরিক আক্রমণ চালিয়ে অগ্রসর হচ্ছিলো। ব্রিটিশ বাহিনীর চতুর্থ কোর "রেলপথ উপত্যকায়" আরেকটি বড় ধরনের সামরিক আক্রমণ পরিচালিত করে, যেটি "সীতাং নদীর" পেছনেই ছিল। এই আক্রমণের প্রারম্ভ তারা করেছিল মূলত প্যাবুয়ে গঞ্জে অবস্থিত জাপানের ত্রয়োত্রিংশ ডিভিশনের অবশিষ্ট সৈনিকদের আক্রমণের মধ্য দিয়ে। সেই সময় শুষ্ক জলপথে অবস্থানরত জাপানী সেনারা প্রথম দিকে আক্রমণের জবাবে প্রতি-আক্রমণের জবাব দিলেও, পরবর্তীতে ভারি ট্যাংক এবং যান্ত্রিক অস্ত্রসমেত বাকি পদাতিক ব্রিটিশ সেনাবাহিনীরা যখন জাপানী সৈনিকদের পেছনে আসতে থাকে, তখন সেখানেই জাপানের ঐ ডিভিশনের বাকি সৈন্যদের হার মানতে হয়।
এছাড়াও জাপানী সেনাবাহিনীদেরও শুরুর দিকে কিন্তু রেঙ্গুন দখল করার প্রচেষ্টা অতোটা সহজ ছিল না। রেঙ্গুনে অগ্রসর হওয়ার সময় জাপানের পঞ্চদশ ডিভিশনের সেনাবাহিনীর তাঙ্গু নামক জেলায় ব্রিটিশ প্রভাবিত কারেন জাতিগোষ্ঠীর (মায়ানমারে অবস্থিত চৈনিক-তিব্বতীয় জাতিগোষ্ঠী) প্রতিরোধের সম্মুখীন হতে হয়েছিল। একইভাবে মিত্রশক্তিরাও রেঙ্গুনে পৌছানোর সময় এপ্রিলের ২৫ তারিখ উত্তর রেঙ্গুনের বাগো অঞ্চলে জাপানের পশ্চাদ্ভাগরক্ষী সৈনিকদের আক্রমণের সম্মুখীন হতে হয়। জেনারেল হেইতারো কিমুরা সেই সময় শেষ রক্ষার জন্য কর্মরত জাপানী সৈনিক, নৌ-সৈনিক, এমনকি রেঙ্গুনে অবস্থিত বে-সামরিক জাপানী নাগরিকদেরও ১০৫ স্বাধীনতাকামী মিশ্র ব্রিগেডে অন্তর্ভুক্ত করেছিলো। এই মিশ্র সামরিক সংগঠন ততটা পরিপক্ব না হলেও ব্রিটিশ সেনাবাহিনীদের প্রায় ৩০ এপ্রিল পর্যন্ত রুখে রেখেছিল এবং রেঙ্গুনে জাপানীদের ক্ষয়ক্ষতির ফলে যে শূণ্যতার সৃষ্টি হয়েছিল, তা ততদিন পর্যন্ত ঐ মিশ্র সামরিক সংগঠনটি দ্বারা পরিপূর্ণ হয়েছিল।
অভিযান ড্রাক্যুলা
ব্রিটিশদের সামরিক সরবরাহে যে সংকট দেখা দিয়েছিল তা প্রশমিত করার জন্য ব্রিটিশ সেনাবাহিনীদের চতুর্দশ ডিভিশন মূল রাজধানীতে পৌছার আগেই ব্রিটিশ বাহিনীর পঞ্চদশ বাহিনীকে রেঙ্গুনে আকাশ ও স্থলপথে একটি উভচর সামরিক আক্রমণ পরিচালিত করতে হয়েছিল। যুদ্ধে সহায়তার জন্য অবতরণের যে বিমানগুলো ইউরোপে পাঠিয়ে দেওয়া হয়েছিলো, তার দরুন অনেকবারই অপারেশন ড্র্যাকুলা নামক এই উভচর অভিযান মূলতবি করা হয়। কিন্তু শেষতক থাইল্যান্ডের ফুকেট দ্বীপে বিমান হামলার মাধ্যমে এই অভিযান কার্যকর হয়।
অন্যদিকে জেনারেল স্লিম আশঙ্কা করছিলেন যে, বর্ষাকালকে কাজে লাগিয়ে জাপান তার শেষ সৈন্য পর্যন্ত রেঙ্গুনকে যে কোন উপায়েই রক্ষা করবে, যেটা পরিণামে ব্রিটিশ চতুর্দশ সেনাবাহিনীকে সরবরাহের ক্ষেত্রে বিপদের দিকে ঠেলে দিতে পারে। সেই দৃষ্টিকোণ থেকেই জেনারেল স্লিম খুব স্বল্প সময়ের মধ্যে অভিযান ড্র্যাকুলা পরিচালনা করার সিদ্ধান্ত নেয়। ফুকেটে হামলার জন্য যেসব নৌ-সৈন্যরা নিযুক্ত ছিল, তাদের সেখান থেকে ফিরিয়ে এনে অভিযান ড্র্যাকুলার অন্তর্ভুক্ত করা হয় এবং অন্যদিকে আক্যব এবং রামরী দ্বীপ থেকে চতুর্দশ ডিভিশনের সৈন্যদের আনা হয় স্থল পথে অভিযানের কার্যকর করার জন্য।
মে মাসের এক তারিখে গূর্খা প্যারাশ্যুট ব্যাটালিয়ন কে আনা হয় এলিফ্যান্ট পয়েন্টে এবং তাদের দ্বারা অভিযান পরিচালনা করে ইয়াঙ্গুন নদীর অববাহিকা থেকে অবশিষ্ট জাপানী সৈন্যদের পরাস্ত করা হয়। ব্রিটিশ-ভারতীয় সেনাবাহিনীর ২৬তম ডিভিশন কে এর পরের দিন জাহাজযোগে সেখানে আনা হয়। তারা যখন সেখানে এসে উপস্থিত হয়, তখন তারা আবিষ্কার করলো যে, প্রতিপক্ষের জাপানী জেনারেল কিমুরা ২২ তারিখেই রেঙ্গুন থেকে জাপানী সৈনিকদের খালি করার নির্দেশ দিয়ে ফেলেছিলেন। জাপানীরা ইয়াঙ্গুন ত্যাগ করার পূর্বে সেখানে ব্রিটিশরা আসার আগ পর্যন্ত লুটপাট এবং আইন-বিহীন নানা ধরনের অপরাধ সংগঠিত হয়েছিল। ১৯৪৫ সালের মে মাসের ২ তারিখের দুপুরে বর্ষাকালীন মুষলধারে বৃষ্টি শুরু হয়েছিল। মূলত বৃষ্টি শুরু হওয়ার কিছু ঘণ্টা আগেই মিত্রশক্তিরা রেঙ্গুনকে জাপানী সৈন্যদের থেকে মুক্ত করেছিল।
শেষে মে মাসের ৬ তারিখে এই অভিযানে নেতৃত্বদানকারি ১৭তম এবং ২৬তম ডিভিশন রেঙ্গুনের দক্ষিণে ৪৫ কি.মি. (২৮ মাইল) এলাকায় লেগু নামক অঞ্চলে এসে মিলিত হয়।
চূড়ান্ত অভিযান
রেঙ্গুন দখলের পর ব্রিটিশ সেনাবাহিনীর ত্রয়োত্রিংশ কোরের যে অবশিষ্ট সৈন্যসামন্ত বার্মায় রয়ে গিয়েছিল, তাদের নেতৃত্ব দেওয়ার জন্য ত্রয়োত্রিংশ ডিভিশন থেকে দ্বাদশ ডিভিশনের একটি সদর দপ্তর গঠন করা হয়।
ব্রিটিশ সেনাবাহিনীর ত্রয়োত্রিংশ কোরের সেনাবাহিনীদের ইরাবতি উপত্যকায় প্রতিরোধ এবং আরাকান রাজ্যে থেকে পালিয়ে আসার পর জাপানের অষ্টাবিংশ ডিভিশনের সেনাবাহিনীরা মধ্য-বার্মার ইরাবতি এবং সিত্বাং নদীর মধ্যবর্তী স্থানে অবস্থিত বনাঞ্চলে ঢাকা পেগু পাহাড়ী অঞ্চলে অবস্থান গ্রহণ করে। জাপানের ঐ ডিভিশনের সেনাবাহিনীরা মূলত সেই সময় তাদের সেনাবাহিনীর পুনর্জাগরণ ঘটানোর জন্য বার্মা এরিয়া সেনাবাহিনীর সাথে যোগদানের সিদ্ধান্ত নেয়। এই পুনর্জাগরণ সফল করার জন্য জাপানী জেনারেল কিমুরা জাপানী সেনাবাহিনীর ত্রয়োত্রিংশ ডিভিশনের বার্মা এরিয়া সেনাবাহিনীর সাথে যোগদান করে সিত্বাং নদীর ধারে একটি সামরিক আক্রমণ পরিচালনা করার নির্দেশনা প্রদান করে। জুলাইয়ের ৩ তারিখ তারা সিত্বং নদীর মোড়ে ব্রিটিশ সেনাবাহিনীর অবস্থানে আক্রমণ চালায়। কিন্তু জুলাইয়ের ১০ তারিখে বার্মা জুড়ে বন্যা পরিস্থিতি সৃষ্টি হলে জাপান এবং মিত্রশক্তি উভয়ই যুদ্ধ প্রত্যাহারের সিদ্ধান্ত নেয়।
বন্যা পরিস্থিতি স্বাভাবিক হলে জাপানীরা খুব তাড়াতাড়ি পুনঃআক্রমণ চালায়। কিন্তু ১৭ জুলাইয়ের আগ পর্যন্ত জেনারেল শোজো সাকুরাইয়ের সেনাবাহিনীরা এই যুদ্ধের জন্য প্রস্তুত ছিল না। যার ফলে জাপানী সেনাদের সামরিক অভিযানের এই পুনর্জাগরণ তাদের জন্য দূর্যোগ হয়ে দেখা দেয়। জাপানীদের যেসব জায়গায় অবস্থান নেওয়ার কথা ছিল, ব্রিটিশ সেনাবাহিনীরা কামান সমেত পূর্ব থেকে ঠিক সেইসব জায়গায় লুকিয়ে অবস্থান নিয়েছিল। অপরিপক্ব বাঁশের ভেলা দিয়ে সিত্বাং নদী পার হওয়ার সময় শ'খানেক জাপানী সৈন্য নদীতে ডুবে নিহত হয়। অন্যদিকে বার্মার গেরিলা সৈন্যরা নদীর পূর্ব দিকে পথভ্রষ্ট হয়ে আসা অনেক ব্রিটিশ সৈনিকদের হত্যা করতে সক্ষম হয়। কিন্তু তারপরও সেই যুদ্ধে জাপানীরা প্রায় ১০,০০০ এর মতো সৈনিক হারায়, যা ছিল জাপানের অষ্টাবিংশ সেনাবাহিনীর অর্ধেক। কিন্তু ব্রিটিশ সেনাবাহিনীর ক্ষয়ক্ষতির দিক দিয়ে পরিমাণ ছিল যৎসামান্য।
দক্ষিণ-পুর্ব এশিয়া পাকাপাকিভাবে নিজেদের দখলে আনার অভিযান পরিকল্পনার জন্য মিত্রশক্তির জেনারেল মাইলস ডেম্পসের নের্তৃত্বে থাকা ব্রিটিশ সেনাবাহিনীর চতুর্দশ এবং পঞ্চদশ কোর ভারতে ফিরে যায়। জেনারেল অভ্রি লিনফিল্ড রবার্টসের নেতৃত্বে ব্রিটিশ সেনাবাহিনীর নতুন চতুর্ত্রিংশ কোর গঠন করা হয় এবং চতুর্দশ সেনাবাহিনীকে দায়িত্ব দেওয়া হয় তা দেখা শোনা করার জন্য।
মূলত মালয় অঞ্চলের পশ্চিম পার্শ্বে অভিযান জিপার নামক এই উভচর (স্থল ও আকাশপথ) অভিযান পরিচালনার নিমিত্তে এই নতুন ডিভিশন গঠন করা হয়। দ্বিতীয় বিশ্বযুদ্ধে পারমাণবিক বোমা হামলার কিছু আগে এই অভিযান পরিচালিত হওয়ার কথা থাকলেও দ্রুততম সময়ে মালয় অঞ্চল দখল করার জন্য এটি যুদ্ধ পরবর্তী সময়ে পরিচালিত হয়।
ফলাফল
বার্মা অভিযানের সামরিক এবং রাজনৈতিক ফলাফল মিত্রশক্তিদের মধ্যে বাদানুবাদের পরিবেশ সৃষ্টি করে। বার্মা অভিযানের চূড়ান্ত পরিণতি আসার আগ পর্যন্ত সেই সময় বার্মা মূলত জাপানীদের অধীনেই ছিল। কিন্তু সেই সময় সম-সাময়িক মার্কিন কর্তৃপক্ষ এবং অনেক মার্কিনী ইতিহাসবেত্তা মতামত হিসেবে উল্লেখ করেছিলেন যে, চীন এবং প্রশান্তমহাসাগরীয় অঞ্চল থেকে জাপানের স্থল-বাহিনীর মনোযোগ সরিয়ে দেওয়ার জন্যই দক্ষিণ-পূর্ব এশিয়ায় বার্মা অভিযানের এই প্রারম্ভ। তথাপি অন্যদিকে ব্রিটিশ-ভারতীয় সেনাবাহিনীরা সফল বার্মা অভিযানের এই ফলাফলকে নিজেদের গৌরব এবং বিজয় হিসেবেই ব্যক্ত করছিল। কিন্তু যুদ্ধের পূর্বে ব্রিটিশ-শাসিত বার্মায় বার্মার মানুষদের মধ্যে স্বাধীনতার যে আন্দোলন মাথা-চাড়া দিয়ে উঠেছিল এবং যুদ্ধের ফলে বার্মার অর্থনীতির ব্যাপক ক্ষয়ক্ষতির দরুন যুদ্ধ-পরবর্তী বার্মায় ব্রিটিশদের যুদ্ধের পরে বার্মা ধরে রাখা সম্ভবপর ছিল না।
অন্যদিকে জাপানের সেনাবাহিনীরা ১৯৪৪ সালে ভারত আক্রমণের জন্য যে সামরিক অভিযান পরিচালনা করেছিল, তা মূলত যুদ্ধ শেষ হওয়ার আগ পর্যন্ত তাদের জন্য কাল হয়ে দাঁড়িয়েছিল। আর অপরদিকে সিঙ্গাপুর আর ১৯৪২ সালে বার্মা হারিয়ে ব্রিটিশ সেনাবাহিনী যে কোন মূল্যে ব্রিটিশ ভারত রক্ষা করার প্রতিশ্রুতি গ্রহণ করেছিলো, তার ফলশ্রুতিতে বার্মা অভিযানে জাপানীদের ব্যাপক ক্ষয়ক্ষতি সমেত শোচনীয় পরাজয় বরণ করতে হয়েছিল। ব্রিটিশ-শাসিত ভারতে ১৯৪৪ সালে কোহিমা এবং ইম্ফলে ব্রিটিশ সেনাবাহিনী আত্ম-রক্ষার অভিযানে যে সফলতা দেখিয়েছিল, তাই মূলত তাৎপর্যপূর্ণ হয়ে দক্ষিণ-পূর্বাঞ্চলের বার্মা যুদ্ধে তাদের জন্য অনুপ্রেরণার রসদ জুগিয়েছিলো।
বার্মা অভিযানে মার্কিনীদের মূল উদ্দেশ্য ছিল মূলত ভারতের উত্তরে অবস্থিত যুদ্ধাক্রান্ত তৎকালীন মিত্র দেশ চীনকে সহায়তা প্রদান করা। এছাড়া বার্মা অভিযানের প্রথম দিকে মার্কিনীরা হাম্প নামক হিমালয়ের পূর্বাংশের শেষ প্রান্তে চীনকে আকাশপথে যে সামরিক সহায়তা প্রদান করতো, তা মূলত দক্ষিণ-পূর্ব এশিয়াতে জাপানীদের পরাজয়ের আগ পর্যন্ত কোন কাজেই আসে নি। এছাড়া ইয়ুনান প্রদেশে দায়িত্বরত চীনা জেনারেল চিয়াং কাই-শেকের আত্ম-সিদ্ধি এবং সীমাহীন দূর্নীতির কারণেও মার্কিনী কর্তৃপক্ষ কর্তৃক পাঠানো সেই সাহায্যগুলো চীনের সাথে জাপানের যুদ্ধে নিস্ফলা হিসেবে সমালোচিত হয়েছিল।
পাদোয়া বিশ্ববিদ্যালয়
ইউনিভেরসিতা দেইলি স্তুদি দি পাদোভা (Università degli Studi di Padova; UNIPD) বা পাদোয়া বিশ্ববিদ্যালয় ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম Gymnasium Omnium Disciplinarum এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে।
সে সময়কার অন্য অনেক বিশ্ববিদ্যালয়ের মত পাদোয়া কোন রাজা বা রাজপুত্রের দাপ্তরিক চার্টারের মাধ্যমে গঠিত হয়নি, বরং তৎকালীন সামাজিক ও সাংস্কৃতিক পরিস্থিতির প্রেক্ষিতে এর প্রয়োজনীয়তা উপলব্ধি করে শিক্ষক-ছাত্ররা মিলেই এটি গঠন করেছিলেন। এজন্যই বিশ্ববিদ্যালয়টির মূলমন্ত্র রাখা হয়েছিল Universa Universis Patavina Libertas। চতুর্দশ শতকের কমিউন, পঞ্চদশ শতকে কারারেসিদের রাজত্ব এবং ১৬শ থেকে ঊনবিংশ শতক পর্যন্ত ভেনেশীয় রাজত্বের পুরো সময় জুড়েই উনিভেরসিতা দি পাদোয়া বিশেষ স্বাধীনতা ভোগ করেছিল।
১৩৯৯
১৩৯৯ গ্রেগরীয় বর্ষপঞ্জির একটি সাধারণ বছর।
অ্যালুমিনিয়াম সেলেনাইড
অ্যালুমিনিয়াম সেলেনাইড হল একটি অজৈব যৌগ যার রাসায়নিক সংকেত Al2Se3।
প্রস্তুতি
এটি একটি কঠিন পদার্থ যা উপাদানের মিশ্রণকে প্রজ্বলিত করে প্রস্তুত করা হয় :
বিশুদ্ধ যৌগটি সাদা, তবে সাধারণ নমুনাগুলি রঙিন। অ্যালুমিনিয়াম সেলেনাইডের নমুনাগুলিকে অবশ্যই আর্দ্রতা থেকে রক্ষা করতে হবে, কারণ যৌগটি খুব সহজে হাইড্রোলাইজ হয়ে অত্যন্ত বিষাক্ত হাইড্রোজেন সেলেনাইড গ্যাস তৈরি করে:
ব্যবহারসমূহ
Al2Se3 হাইড্রোজেন সেলেনাইডের পূর্বসূরি হিসাবে ব্যবহৃত হতো যা কঠিন সেলেনাইডকে অ্যাসিড এর সাথে বিক্রিয়া করালে তৈরি হয়।
নিরাপত্তা
অ্যালুমিনিয়াম সেলেনাইডকে আর্দ্রতা এবং বাতাস থেকে দূরে সংরক্ষণ এবং ব্যবহার করা উচিত।
দময়ন্তী (গোয়েন্দা)
দময়ন্তী হল বাংলা সাহিত্যের অন্যতম গোয়েন্দা চরিত্র। দময়ন্তী চরিত্রের স্রষ্টা বাঙালি সাহিত্যিক মনোজ সেন। বাংলা সাহিত্যের অন্যতম মহিলা গোয়েন্দা দময়ন্তীকে নিয়ে লেখক সিরিজ গোয়েন্দা কাহিনী রচনা করেছেন যার অধিকাংশ প্রকাশিত হয় বাংলা রোমাঞ্চ পত্রিকায়। প্রথম কাহিনীটি প্রকাশিত হয়েছিল ১৯৭৪ সালে রোমাঞ্চ পত্রিকায়।
চরিত্র
দময়ন্তীর পুরো নাম দময়ন্তী দত্তগুপ্ত। সে পেশায় ইতিহাসের অধ্যাপিকা হলেও রহস্য অনুসন্ধান ও তদন্তে আগ্রহী। দময়ন্তীর স্বামী সমরেশ একজন ইঞ্জিনিয়ার। তার বন্ধু পুলিশ অফিসার শিবেন সেনকে সাহায্য করতে গিয়ে সর্বপ্রথম দময়ন্তীর গোয়েন্দাগিরি শুরু হয়। অপরাধমূলক ঘটনার নানা তথ্য বিশ্লেষণ করে মূল রহস্যের দিকে তর্জনী নির্দেশ করে দময়ন্তী।
চলচ্চিত্র
বাংলা হইচই ওয়েব সিরিজে দময়ন্তী আত্মপ্রকাশ করে ২০২০ সালের অক্টোবর মাসে। ৭ পর্বের এই সিরিজটির পরিচালনা করেছেন অরিত্র সেন ও রোহন ঘোষ। দময়ন্তী চরিত্রে অভিনয় করেছেন তুহিনা দাস।
আবু হেনা বাবলু
আবু হেনা বাবলু একজন বাংলাদেশি চিত্রগ্রাহক। তিনি পিতা মাতা সন্তান (১৯৯১) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।
রঞ্জিত সিংহ চৌতলা
রঞ্জিত সিংহ চৌতলা বর্তমানে হরিয়ানা সরকারের বিদ্যুৎ, জেল ও গৃহায়ণ মন্ত্রনালয়ের মন্ত্রিপরিষদ মন্ত্রী। তিনি বর্তমানে ২০১৯ সালের নির্বাচনে রানিয়া বিধানসভা কেন্দ্র থেকে হরিয়ানা বিধানসভার সদস্য নির্বাচিত হন।
রূপমূল
রূপমূল (ইংরেজি Morpheme মর্ফিম) বলতে কোনও উক্তি, বাক্য বা শব্দকে বারংবার খণ্ডায়িত করে প্রাপ্ত ভাষার ক্ষুদ্রতম স্বতন্ত্র অর্থবহ বিমূর্ত একটি খণ্ড বা একককে বোঝায়, যাকে আরও খণ্ডিত করা হলে সেই খণ্ডগুলি আর কোনও অর্থ বহন করে না, বরং অর্থবিহীন ধ্বনি স্তরের কোনও খণ্ড (অর্থাৎ ধ্বনি ও ধ্বনিদল) দিয়ে সেগুলিকে ব্যাখ্যা করতে হয়। এ অর্থে রূপমূল হল ধ্বনিমূলের উপরে অবস্থিত ভাষিক স্তরের একটি ধারণা। রূপমূলকে ভাষাবিজ্ঞানের যে শাখায় অধ্যয়ন করা হয়, তাকে রূপমূলতত্ত্ব বলে।
ঐতিহাসিকভাবে ভাষাবিজ্ঞানীরা ভাষার শব্দ নিয়ে কাজ করতে গিয়ে বহু সমস্যার সম্মুখীন হন। এক ভাষার শব্দের কাঠামোর সাথে আরেক ভাষার শব্দের কাঠামো তুলনা করতে গিয়ে দেখেন যে শব্দের অভ্যন্তরীণ কাঠামোগুলি জটিল ও ভাষাভেদে বিচিত্র হয়ে থাকে। সব ভাষার শব্দেই ধাতু, শব্দমূল, উপসর্গ, যৌগিক শব্দ, ইত্যাদি ধারণাগুলি থাকে, যেগুলিকে প্রণালীবদ্ধভাবে ব্যাখ্যা করতে একটি নতুন একক সৃষ্টির প্রয়োজন প্রতিভাত হয়। এখান থেকেই শব্দের ক্ষুদ্রতম স্বতন্ত্র গাঠনিক, কার্যকরী ও অর্থবহ একক হিসেবে রূপমূল ধারণাটির উদ্ভব হয়।
রূপমূল ভাষার একটি বিমূর্ত একক, যাকে বাস্তব কথায় বা লেখায় স্বতন্ত্র, বিচ্ছেদযোগ্য, মূর্ত একক হিসেবে বাস্তবায়ন করা হতে পারে। যেমন বাংলা ভাষায় কোনও ক্রিয়া কোথায় সংঘটিত হচ্ছে, সেই অবস্থানসূচক রূপমূলটিকে লিখিত বাংলায় “–এ কার”, “তে”, ”য়” ইত্যাদি বিচ্ছেদযোগ্য মূর্ত একক হিসেবে বাস্তবায়ন করা হতে পারে, যেমন “জমিতে” (জমি+তে), “বাসায়” (বাসা+য়), “হাসপাতালে” (হাসপাতাল+এ কার)। এগুলি সবই একই বিমূর্ত রূপমূলের বিভিন্ন মূর্ত বাস্তবায়ন। কোনও বিমূর্ত রূপমূলের মূর্ত বাস্তবায়নটিকে ঐ রূপমূলের একটি “রূপ” (ইংরেজি Morph মর্ফ) বলা হয়। অর্থাৎ“–এ কার”, “তে”, ”য়” হল একই অবস্থানসূচক রূপমূলের বিভিন্ন “রূপ”। যখন কোনও ভাষার উক্তি বা বাক্যকে খণ্ডায়িত করা হয়, তখন যে ক্ষুদ্রতম বিচ্ছেদযোগ্য স্বতন্ত্র অর্থবহ খণ্ডগুলি পাওয়া যায়, সেগুলি আসলে হল “রূপ”; প্রতিটি রূপ হল কোনও বিমূর্ত রূপমূলের মূর্ত উপস্থাপন। একই রূপমূলের যদি একাধিক রূপ থাকে, তাহলে সেগুলিকে ঐ রূপমূলের “সহরূপ” বা “রূপভেদ” (ইংরেজিতে Allomorph অ্যালোমর্ফ) বলা হয়। অর্থাৎ উল্লিখিত উদাহরণে “–এ কার”, “তে”, ”য়” রূপ তো বটেই, তারা একে অপরের “সহরূপ”-ও, কেননা তারা একই অবস্থানসূচক বিমূর্ত রূপমূলের তিনটি ভিন্ন বাস্তবায়ন। একইভাবে “লেখকেরা”, “লেখকগণ”, “লেখকবৃন্দ” – এই শব্দগুলিতে “-এরা”, “গণ”, “বৃন্দ” এই তিনটি রূপ আসলে একই বহুবচনসূচক রূপমূলের তিনটি মূর্ত রূপে বাস্তবায়নের একটি উদাহরণ। একটি রূপমূল থেকে একাধিক রূপ সৃষ্টি হওয়ার ঘটনাটিকে “সহরূপিতা” (ইংরেজি Allomorphy অ্যালোমর্ফি) বলে।
রূপমূলগুলিকে প্রথমত দুইটি প্রকারে ভাগ করা হয়: মুক্ত রূপমূল (Free morpheme বা free form) ও বদ্ধ রূপমূল (Bound morpheme বা Bound form)। যে রূপমূল স্বাধীন শব্দ হিসেবে বিরাজ করতে পারে, তাকে মুক্ত রূপমূল বলে। অন্যদিকে যে রূপমূল স্বাধীন শব্দ হিসেবে বিরাজ করতে পারে না, বরং একটি মুক্ত রূপমূলের সাথে সংযুক্ত হয়ে তবেই বাস্তবায়িত হতে পারে, তাকে বদ্ধ রূপমূল বলে। যেমন “অনির্বচনীয়তা” শব্দটি অ+নির্+বচন+-ঈয়+তা – এই পাঁচটি রূপমূল নিয়ে গঠিত, যেগুলির মধ্যে কেবলমাত্র “বচন” রূপমূলটি হল মুক্ত রূপমূল, কেননা শুধুমাত্র এটিই স্বতন্ত্র শব্দ হিসেবে ব্যবহৃত হতে পারে। কিন্তু “অ“,“নির্“,“-ঈয়“ এবং “তা“ এই চারটি রূপমূলকে ভাষায় বা বাক্যে স্বতন্ত্র শব্দ হিসেবে ব্যবহার করা সম্ভব নয়; সুতরাং এগুলি হল বদ্ধ রূপমূলের উদাহরণ। যখন কোনও শব্দ একটি মাত্র মুক্ত রূপমূল দিয়ে গঠিত হয়, তখন তাকে একরূপমূলী শব্দ (Monomorphemic word) বা সরল শব্দ (Simple word বা Simplex word) বলে। আর যদি কোনও শব্দ একাধিক মুক্ত ও বদ্ধ রূপমূলের সমবায়ে গঠিত হয়, তখন তাকে বহুরূপমূলী শব্দ (Polymorphemic word) বা জটিল শব্দ (Complex word) বলে।
মুক্ত রূপমূলগুলিকে আবার দুইটি উপপ্রকারে ভাগ করা যায়। এগুলি হল মুক্ত আভিধানিক রূপমূল (Lexical morpheme) এবং মুক্ত ব্যাকরণিক রূপমূল। আভিধানিক রূপমূলগুলির সাথে বদ্ধ রূপমূল যেমন লগ্নক (Affix) যোগ করে নতুন শব্দ নির্মাণ করা যায়। যেমন “গ্রহণ” একটি মুক্ত আভিধানিক রূপমূল, যার সাথে “অধি” নামক বদ্ধ রূপমূলটি যোগ করলে “অধিগ্রহণ” নামক নতুন শব্দটি তৈরি হয়। এক্ষেত্রে “গ্রহণ” হল এক ধরনের শব্দমূল (Root) ও “অধি” হল উপসর্গ (Prefix), এক ধরনের লগ্নক (Affix)। দুই বা ততোধিক মুক্ত আভিধানিক রূপমূল যোগ করেও নতুন শব্দ নির্মাণ করা যায়। যেমন “কোকিলকণ্ঠ” হল “কোকিল” ও “কণ্ঠ” দুইটি মুক্ত আভিধানিক রূপমূলের সমবায়ে নির্মিত একটি নতুন শব্দ। মুক্ত আভিধানিক রূপমূলগুলির সংখ্যায় কোনও সীমাবদ্ধতা নেই। এর বিপরীতে মুক্ত ব্যাকরণিক রূপমূলগুলিকে “বৃত্তিমূলক শব্দ” (Functional word) বলে। যেমন “হইতে”, “থেকে”, “দ্বারা”, “উপরে” এই মুক্ত রূপমূলগুলি স্বাধীন শব্দ হলেও এগুলি মূলত শব্দের সাথে এর ব্যাকরণিক প্রতিবেশের সম্পর্ক প্রকাশ করে। মুক্ত ব্যাকরণিক রূপমূলগুলি সংখ্যায় সীমিত, কেননা এগুলি সীমিত সংখ্যক ব্যাকরণিক সম্পর্ক বাস্তবায়িত করে। কারক-নির্দেশক মুক্ত ব্যাকরণিক রূপমূলগুলিকে বাংলায় “অনুসর্গ” বলে।
বদ্ধ রূপমূলগুলিকে দুইভাগে ভাগ করা যায়: বদ্ধ শব্দমূল (Root বা Bound base) ও লগ্নক (Affix)। শব্দমূল হল কোনও শব্দের সেই অংশ বা খণ্ড, যেটি সেটির অর্থের সবচেয়ে তাৎপর্যপূর্ণ অংশটি বহন করে, অর্থাৎ সেটি আর্থিকভাবে তেজি (semantically robust)। শব্দমূল মুক্ত বা বদ্ধ রূপমূল হিসেবে থাকতে পারে। শব্দমূল যদি স্বাধীন শব্দ হিসেবে অবস্থান করতে পারে, তাহলে তাকে মুক্ত রূপমূল হিসেবে গণ্য করা হয়। যেমন পূর্বে উল্লিখিত উদাহরণে প্রদত্ত “অধিগ্রহণ” শব্দের শব্দমূল “গ্রহণ” একটি মুক্ত শব্দমূল (Free base)। কিন্তু অপর দিকে শব্দমূল যদি স্বাধীন শব্দ হিসেবে অবস্থান করতে না পারে, তবে তাকে বদ্ধ রূপমূল হিসেবে গণ্য করা হয়, অর্থাৎ এটি একটি বদ্ধ শব্দমূল (Bound base)। যেমন ইংরেজি Receive, Perceive, Conceive – এই শব্দগুলিতে ceive হল একটি শব্দমূল যেটিকে স্বাধীন শব্দ হিসেবে ইংরেজি বাক্যে ব্যবহার করা যায় না। তাই এক্ষেত্রে এটিকে বদ্ধ রূপমূলের একটি প্রকারভেদ হিসেবে গণ্য করা হয়। অনেক সময় শব্দমূল ও লগ্নক মিলে অপেক্ষাকৃত বৃহত্তর একটি শব্দমূল গঠিত হতে পারে, যাকে সচরাচর শব্দকাণ্ড (Stem) বলে, যে শব্দকাণ্ডের সাথে আরও লগ্নক যোগ করা যায়।
যখন কোনও রূপমূল কোনও মূর্ত ধ্বনিগত বা লিখিত রূপে বাস্তবায়িত হয় না, তখন তাকে “শূন্য রূপ” (Zero morph) বলে। যেমন ইংরেজিতে Sheep শব্দটির বহুবচন করার সময় বহুবচনসূচক রূপমূলটির কোনও বাস্তবায়ন হয় না, তাই শব্দটির বহুবচনও হল Sheep। এক্ষেত্রে বলা হয় এখানে একটি “শূন্য রূপ” বাস্তবায়িত হয়েছে। এটিকে সচরাচর Ø প্রতীক দিয়ে নির্দেশ করা হয়। এর বিপরীত ধারণাটি হল “খালি রূপ” (Empty morph), যেটি বাক্যে কোনও ধ্বনিগত রূপে বাস্তবায়িত হলেও এটি কোনও অর্থ বহন করে না, অর্থাৎ অর্থগত দিক থেকে এটি খালি। যেমন ইংরেজি Children শব্দটিকে বিশ্লেষণ করলে Child ও বহুবচনসূচক –en রূপমূল দুইটি পাওয়া গেলেও “r” রূপমূলটির কোনও অর্থ হয় না, তাই এটিকে খালি রূপ বলে। যদি একটিমাত্র রূপ একই সাথে একাধিক রূপমূলকে একত্রে বাস্তবায়িত করে এবং রূপটি বিশ্লিষ্ট করা যায় না, তখন তাকে “জোড়কলম রূপ” (Portmanteau morph) বলে। যেমন  ইংরেজি ক্রিয়াপদ talks-এর শেষে অবস্থিত –s রূপটি একই সাথে নামপক্ষ, একবচন ও বর্তমান কাল এই তিন ধরনের বিভক্তিকে বাস্তবায়িত করেছে। তাই এটি এক ধরনের জোড়কলম রূপ। কিছু কিছু রূপমূল অতীতে অর্থবোধক হলেও বর্তমানে কোনও অর্থ বহন না করেও একটি শব্দকে আরেকটি শব্দ থেকে পৃথক করতে এখনও ব্যবহৃত হলে তাকে “অশ্মীভূত রূপমূল” (ইংরেজিতে Fossilized morpheme বা  Cranberry morpheme) বলে। যেমন ইংরেজি ভাষার “Cranberry” শব্দটির “Cran” রূপমূলটির বর্তমানে কোনও অর্থ হয় না, এটি অতীতের কোনও শব্দ থেকে উদ্ভূত এবং সংশ্লিষ্ট Cran শব্দটি বিলুপ্ত হয়ে গেলেও অশ্মীভূত রূপমূল হিসেবে এটি টিকে আছে।
উইলিয়াম হার্ভে
উইলিয়াম হার্ভে ( ১লা এপ্রিল ১৫৭৮– ৩রা জুন ১৬৫৭) ছিলেন একজন ইংরেজ চিকিৎসক যিনি শারীরবিদ্যা ও চিকিৎসাশাস্ত্রে অভূতপূর্ব অবদান রেখেছেন। মানুষের দেহ আর রোগ নিয়ে যাঁরা গবেষণা করে গেছেন তাদের মধ্যে উইলিয়াম হার্ভে অন্যতম। আজ থেকে প্রায় চারশো বছর আগে মানুষের দেহের ভেতর রক্তের পদ্ধতিগত চলাচলের প্রক্রিয়াটি সম্পূর্ণরূপে এবং বিস্তারিত তিনিই প্রথম বুঝতে পেরেছিলেন। এর আগে রক্ত চলাচল সম্পর্কে কারও সঠিক ধারণা ছিল না। শরীরের বিভিন্ন অংশ থেকে রক্তশিরা পথে হৃৎপিণ্ডে আসে এবং হৃৎপিণ্ড থেকে ধমনীর মাধ্যমে বিভিন্ন অংশে সঞ্চালিত হয়, এটা সর্বপ্রথম হার্ভেই বলেছিলেন। এই প্রতিভাবান চিকিৎসক এর সম্মানার্থে ১৯৭৩ সালে তার জন্মস্থান 'ফোকস্টনে'র নিকটে 'অ্যাশফোর্ড' শহরে ' দ্যা উইলিয়াম হার্ভে হাসপাতাল' নির্মাণ করা হয়।
পরিবার
হার্ভের পিতা থমাস হার্ভে ছিলেন ফোকস্টনের একজন জুরাৎট, ১৬০০ সালে তিনি সেখানকার মেয়র হয়েছিলেন। নথিপত্র ও ব্যক্তিগত বর্ণনা থেকে জানা যায় তিনি ছিলেন সর্বোপরি একজন অবিচল, পরিশ্রমী এবং প্রখর বুদ্ধিমত্তা সম্পন্ন লোক। তার সুখ্যাতির চর্চা হতো চারদিকে যার কিছুটা হার্ভের ব্যক্তিগত জীবনেও সুফল বয়ে এনেছিল। তিনি এতটাই জনপ্রিয় ছিলেন যে, এসসিক্সের চিংওয়েল শহরে 'রোলস পার্কে'র ডাইনিংয়ের কেন্দ্রীয় দেয়ালের এখনো তার পোট্রেট শোভা পাচ্ছে। সাত ভাই ও দুই বোনের মধ্যে হার্ভে ছিলেন বয়োজ্যেষ্ঠ।
প্রারম্ভিক জীবন ও পাদুয়া বিশ্ববিদ্যালয়
হার্ভের প্রাথমিক শিক্ষা শুরু হয়েছিল ফোকস্টনে, সেখানে তিনি ল্যাটিন শিখতেন। তারপর তিনি ৫ বছর  কিংস্ বিদ্যালয়ে যান। এরপর ১৫৯৩ সালে তিনি ক্যামব্রিজের 'গনভিল অ্যান্ড কাইজ কলেজ ' থেকে ম্যাট্রিকুলেশন পাস করেন।
হার্ভে ১৫৯৭ সালে কাইজ থেকে বি এ পাস করেন । এরপর তিনি ফ্রান্স ও জার্মানি হয়ে ইতালি পাড়ি জমান এবং ১৫৯৯ সালে সেখানে তিনি ' পাদুয়া বিশ্ববিদ্যালয়ে' ভর্তি হন‌।‌
২৫ শে এপ্রিল ১৬০২ সালে মাত্র ২৪ বছর বয়সে হার্ভে পাদুয়া বিশ্ববিদ্যালয় থেকে 'ডক্টর অব মেডিসিন'এ স্নাতক সম্পন্ন করেন।
শিক্ষকরা তার দক্ষতা, মেধা, আগ্রহ ও স্মৃতিশক্তিতে এতটাই মুগ্ধ হন যে অল্পদিনেই তিনি সকলের মনে বিরাট এক আশার সঞ্চার করেন। পরীক্ষায়ও তিনি চমৎকার ভাবেই নিজেকে জানান দেন।
মিহরায ইবনে নাদলা
মিহরায ইবন নাদলা  (মৃত্যু-৬ষ্ঠ হিজরি) রাসুল এর একজন প্রসিদ্ধ সাহাবা ছিলেন। যিনি উহুদ ও খন্দকের যুদ্ধে বীরত্বের সাথে যুদ্ধ করেন।
নাম ও বংশ পরিচয়
মিহরায ইবনে নাদলা এর মূলনাম মিহরায এবং ডাকনাম আবু ফাদলাহ। তবে তিনি ‘আখরাম আল আসাদী’ উপাধিতে প্রসিদ্ধ ছিলেন। তার পিতার নাম নাদলা।
ইসলাম গ্রহণ
তার ইসলাম গ্রহণের সময় সঠিকভাবে জানা যায় না । তবে তিনি প্রথম পর্বেই ইসলাম গ্রহণ করেন বলে ইতিহাস বিশেষজ্ঞরা নিশ্চিত করেছেন। মক্কা থেকে মদীনায় হিজরত করার পর আবদুল আশহাল গোত্রের সাথে চুক্তিবদ্ধ হন এবং আম্মারা ইবন হাযমের সাথে তার ভাতৃ সম্পর্ক প্রতিষ্ঠিত হয়।
যুদ্ধে অংশগ্রহণ
মূসা ইবন উকবা ও ইবনে ইসহাক তাকে বদরী সাহাবীদের তালিকায় উল্লেখ করেছেন। উহুদ ও খন্দকের যুদ্ধেও তিনি জীবনবাজি রেখে বীরত্বের সাথে যুদ্ধ করেন।
জী কারাদের যুদ্ধ
তার জীবনের সর্বশেষ ও সর্বাধিক উল্লেখযোগ্য যুদ্ধ হলো ‘জী কারাদের’ যুদ্ধ। হিজরী ৬ষ্ঠ সনে বনু ফাযারাহ গোত্র মদীনার উপকন্ঠে মুসলমানদের একটি চারণক্ষেত্রে হামলা চালায় এবং রাখালদের হত্যা করে মুহাম্মদ উটগুলি লুট করে নিয়ে যায়। হযরত সালামা ইবনুল আকওয়া ঘটনাস্থলের নিকটেই ছিলেন। তিনি নাবী দাস রাবাহকে মতান্তরে আবদুর রহমান ইবন আউফের একটি দাসকে মদীনায় পাঠান খবর দেওয়ার জন্য। আর এ দিকে তিনি নিজে পাহাড়ের চূড়ায় উঠে বিপদের সতর্ক ধ্বনি মূলক আওয়াজ ধ্বনি দিতে থাকে।
পরবর্তীতে আবু কাতাদাহ আঘাতে ডাকাত দলের আবদুর রহমানও মৃত্যুবরণ করেন।
মৃত্যু
মিহরায ইবনে নাদলা ৬ষ্ঠ হিজরিতে জী কারাদের যুদ্ধে ৩৭/৩৮ বছর বয়সে মৃত্যুবরণ করেন।
দারুস-সালাম প্রকাশনী
দারুস-সালাম প্রকাশনী (ইংরেজি:Darussalam Publishers) হল একটি আন্তর্জাতিক ইসলামভিত্তিক প্রকাশনা সঃস্থা, যা ১৯৮৬ সালে সৌদি আরবের রিয়াদে প্রতিষ্ঠিত হয়। বর্তমানে রিয়াদে এর সদর দপ্তর অবস্থিত এবং সৌদি আরব সহ বিশ্বের ১২ টি দেশে (আরব আমিরাত, পাকিস্তান, যুক্তরাষ্ট্র, যুক্তরাজ্য, অস্ট্রেলিয়া, কানাডা, ফ্রান্স, মালয়েশিয়া, শ্রীলঙ্কা, ভারত এবং দক্ষিণ আফ্রিকা) এর শাখা প্রতিষ্ঠিত হয়েছে। প্রতিষ্ঠানটির সাফল্যের পেছনে পঞ্চাশ জনেরও অধিক গবেষক পণ্ডিত, আলেম এবং সক্রিয় কর্মী অবদান রেখেছেন। আন্তর্জাতিকভাবে কুরআন ও সুন্নাহ বিষয়ক প্রচারণার জন্য প্রতিষ্ঠানটি বিখ্যাত। পুস্তকের গুনগতমান ও বিষয় নির্ধারণের ক্ষেত্রে এতে আন্তর্জাতিক প্রকাশনার মাননন্ডকে তুলনামূলকভাবে প্রাধান্য দেয়া হয়।
পণ্যসমূহ/পুস্তকসমূহ
"দারুস-সালাম প্রকাশনী" পবিত্র কুরআন, হাদীস এবং ফিকহসহ ইসলামী বিভিন্ন বিষয়ে বিশ্বের ২৬টি ভাষায় ১৪০০রও অধিক পুস্তক ও অনূবাদগ্রন্থ প্রকাশ করেছে। পুস্তক প্রকাশনার পাশাপাশি প্রকাশনীটি ইসলামিক সফটয়্যার, ডিভিডি, কুরআন রিডার লাইটপেনসহ বিভিন্ন ধরনের সহায়ক প্রযুক্তিপণ্য তৈরি করে।
শাখাসমূহ
নিম্নোক্ত স্থানসমূহে প্রকাশনীর শাখা রয়েছে:
পৌরনমি (২০০৬-এর চলচ্চিত্র)
পৌরনমি (অনুবাদ: পূর্ণিমা) হল ২০০৬ সালের ২১ এপ্রিল মুক্তিপ্রাপ্ত একটি তেলুগু অ্যাকশনধর্মী নৃত্যবহুল চলচ্চিত্র। ছবিটি পরিচালনা করেন প্রভু দেবা ও প্রযোজনা করেন এম. এস. রাজু। এই ছবিতে প্রধান ভূমিকায় অভিনয় করেন প্রভাস, তৃষা (নামভূমিকায়), চার্মি, সিন্ধু তোলানি ও রাহুল দেব। প্রভাস ও তৃষা জুটির পূর্ববর্তী ছবি বর্ষাম হিট হওয়ায় এই ছবিটি মুক্তির আগে দর্শকদের মধ্যে বেশ আগ্রহ দেখা গিয়েছিল। ছবির সংগীত পরিচালনা করেন দেবী শ্রী প্রসাদ, সম্পাদনা করেন কৃষ্ণ রেড্ডি এবং সিনেম্যাটোফ্রাফির দায়িত্বে ছিলেন বেণু।
কাহিনি-সারাংশ
ছবিটির সূত্রপাত ১৯৫০-এর দশকে অন্ধ্রপ্রদেশের দীর্ঘ খরাবিধ্বস্ত একটি প্রত্যন্ত গ্রামে। এই অবস্থায় একটি প্রাচীনপন্থী পরিবারের সদস্যা (বেদা শাস্ত্রী) এগিয়ে আসেন। শিব যাতে তুষ্ট হয়ে গ্রামে বৃষ্টিপাত ঘটান, সেই জন্য তিনি শিবমন্দিরে নৃত্য শুরু করেন। সাত দিন সাত রাত একনাগাড়ে নৃত্য করার পর চরম পরিশ্রান্তির ফলে তাঁর মৃত্যু ঘটে। শেষ পর্যন্ত গ্রামে বৃষ্টিপাত হয় এবং সেই দীর্ঘ খরার অবসান ঘটে। তারপর গ্রামে একটি প্রথা চালু হয়। এই প্রথা অনুসারে, প্রতি বারো বছর অন্তর সেই শুভদিনে সেই নর্তকীর পরিবারের একজন বালিকা শিব মন্দিরে নৃত্য পরিবেশন করে।
এরপর বর্তমান যুগের প্রেক্ষাপটে কাহিনির সূত্রপাত ঘটে। গ্রামবাসীরা চাইছে, পরিবারের জ্যেষ্ঠা কন্যা পৌরনমি (তৃষা) উক্ত অনুষ্ঠানে নৃত্য পরিবেশন করুক। কিন্তু দুর্ভাগ্যজনকভাবে উৎসবের কয়েক মাস আগেই সে নিরুদ্দেশ হয়ে যায়। সবাই মনে করে, সে কারও সঙ্গে পালিয়ে গিয়েছে। তখন নৃত্যানুষ্ঠানের জন্য সকলের দৃষ্টি পড়ে পৌরনমির ছোটো বোন চন্দ্রকলার (চার্মি) প্রতি। কিন্তু তার বাবা (চন্দ্র মোহন) অরাজি হন। পরে জানা যায় যে, পৌরনমি পালিয়ে যায়নি। গ্রামের জমিদার (রাহুল দেব) পৌরনমিকে রক্ষিতা করে রাখতে চেয়েছিলেন বলে বাবা তাকে অন্যত্র পাঠিয়ে দিয়েছিলেন জমিদারের কুনজর থেকে রক্ষা করার জন্য। তাঁর ভয় ছিল চন্দ্রকলার ক্ষেত্রেও একই ঘটনা ঘটতে পারে। তাই তিনি তাকে নাচ শেখাতে রাজি হননি।
এদিকে চন্দ্রকলার সৎ-মা (মঞ্জু ভার্গবী) তাঁদের চিলেকোঠাটি শিব কেশব নামে এক পাশ্চাত্য শৈলীর নৃত্য প্রশিক্ষককে ভাড়া দেন। কিছুকাল লড়াই করার পর চন্দ্রকলার মনে কেশবের জন্য এক অনুভূতির সঞ্চার ঘটে। কিন্তু কেশব তা গ্রহণ করে না। একটি ফ্ল্যাশব্যাকের প্রকাশ ঘটিয়ে সে বলে, তার সঙ্গে পৌরনমির বিবাহ হয়েছিল এবং কেশবের প্রাণ বাঁচাতে গিয়ে পৌরনমির মৃত্যু ঘটে। মৃত্যুকালে পৌরনমি তার শেষ ইচ্ছা প্রকাশ করে জানায় যে, তার বোন যেন প্রথা রক্ষা করতে মন্দিরে নৃত্য পরিবেশন করেন। কেশব তাকে কথা দিয়েছিল যে, সেটা সে করবেই। সেই কথা শুনে বাবার আশীর্বাদ নিয়ে চন্দ্রকলা নাচ শিখতে রাজি হয়ে যায়। কেশব তাকে কথা দেয় যে, জমিদারের থেকে সে তাকে রক্ষা করবে। জমিদার চন্দ্রকলাকে অপহরণ করতে গেলে, কেশব তাকে রক্ষা করে। চন্দ্রকলা কঠোর পরিশ্রম করে খুব কম সময়ের মধ্যে একজন দক্ষ নৃত্যশিল্পী হয়ে ওঠে। শেষ পর্যন্ত সে মন্দিরে সোৎসাহে নৃত্য পরিবেশ করে এবং গ্রামেও আবার বৃষ্টিপাত হয়। জমিদার ও কেশবের মধ্যে কিছু সংঘাতের পর কেশব ও চন্দ্রকলার বিবাহ সম্পন্ন হয়।
কয়েক বছর পরে তাদের মেয়ে সেই নাচটি শিখতে অস্বীকার করে। ছবির শেষে দেখা যায়, কেশব মন্দিরে বসে তার মেয়েকে প্রথাটির বর্ণনা দিচ্ছে।
সংগীত
ছবির গীত রচনা করেন সিরিবেন্নেলা সীতারামশাস্ত্রী এবং সুরারোপ এবং নেপথ্য সংগীত রচনা করেন দেবী শ্রী প্রসাদ। ছবির সংগীত সমালোচকদের প্রশংসা কুড়ায়। ধ্রুপদি, মেলোডি, পাশ্চাত্য এমনকি পপ সংগীতের বিভিন্ন ধারাকে এই ছবিতে ব্যবহারের জন্য দেবী শ্রী প্রসাদ বিশেষভাবে প্রশংসিত হন। গানগুলিও প্রশংসিত হয়। "ভারত বেদমুগ", "মুব্বল নব্বকলা", "ইয়েভারো চুডালি" ও "পল্লকিবাই" গানগুলি অত্যন্ত জনপ্রিয়তা অর্জন করে। কে. এস. চিত্রা ও এস. পি. বালসুব্রহ্মণ্যমের গাওয়া "মুব্বল নব্বকলা" গানটি অধিকতর জনপ্রিয়তা লাভ করে। এই গানটি গেয়ে তিনি শ্রেষ্ঠ নেপথ্য গায়িকা বিভাগে ফিল্মফেয়ার অ্যাওয়ার্ডস সাউথের মনোনয়ন লাভ করেছিলেন। দেবী শ্রী প্রসাদ তাঁর সংগীত পরিচালনায় নুব্বোস্তানান্তে নেনোদ্দান্তানা নামে অপর একটি ছবিতেও এই গানটি ব্যবহার করেছিলেন।
গোগা ইউনিয়ন
গোগা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
গ্রামসমূহ
ইউনিয়নটিতে মোট ১০টি গ্রাম রয়েছে।
ইউটিসি−০৫:০০
ইউটিসি−০৫:০০ হল একটি সময় অঞ্চল, যা ইউটিসি থেকে ৫ ঘণ্টা পিছিয়ে।
উত্তর আমেরিকায়, পূর্বাঞ্চলীয় সময় অঞ্চলে মান সময় হিসাবে পালিত হয় এবং কেন্দ্রীয় সময় অঞ্চলে বাকি আট মাসে এটি মানা হয়। পশ্চিম ক্যারিবীয় অঞ্চলে সারা বছর এই সময় মান হয়।
মেক্সিকোতে ইসলাম
মেক্সিকোতে ইসলাম ধর্মের অনুসারীরা একটি ছোট সংখ্যালঘু গোষ্ঠীর প্রতিনিধিত্ব করে। তবে মেক্সিকোতে ইসলামকে দ্রুত বর্ধনশীল ধর্ম হিসেবে গণ্য করা হয়। মেক্সিকোর সংবিধানের ধর্মনিরপেক্ষ হওয়ায় দেশটির মুসলমানরা অন্যদের দাওয়াতের মাধ্যমে ইসলাম ধর্মে  ধর্মান্তরিত করতে এবং অনুমতি সাপেক্ষে মসজিদ নির্মাণ করতে পারে। পিউ রিসার্চ সেন্টারের গবেষণা মতে, ১৯৯০ সালে দেশটির মুসলিম জনসংখ্যা ছিল প্রায় ৬০,০০০ ; ২০১০ সালে ১১১,০০০ এবং ২০৩০ সালে তা বেড়ে ১২৬,০০০ হবে বলে পূর্বাভাস দেওয়া হয়। দেশটির অধিকাংশ মুসলিম বিদেশি নাগরিক এবং তাদের সংখ্যাগরিষ্ঠরা সুন্নি ইসলামের অনুসারী।
২০২২ সালের নভেম্বরে মেক্সিকোর মোট জনসংখ্যা ১২৮,৫ মিলিয়নে পৌঁছে এবং তাদের মধ্যে ১১১,০০০ জন মুসলিম ছিলেন যা, মোট জনসংখ্যার 0.৪৬% এর প্রতিনিধিত্ব করে। মেক্সিকো সরকার অনুমোদিত প্রায় ২০টি মসজিদ ও ইসলামি সেন্টার রয়েছে। এছাড়াও সেখানে ব্যক্তিগত বেশ কিছু নামাজ ঘর রয়েছে।
ইসলামি সংস্থা
বর্তমান বেশিরভাগ মেক্সিকান ইসলামি সংস্থা তৃণমূল ধর্মীয় মিশনারী কার্যকলাপের উপর গুরুত্ব প্রদান করে এবং সেগুলি সম্প্রদায় স্তরে সবচেয়ে কার্যকর। ব্রিটিশ বংশোদ্ভূত ধর্মান্তরিত মেক্সিকান মুসলিম ওমর ওয়েস্টানের নেতৃত্বে সংগঠিত সেন্ট্রো কালচারাল ইসলামিকো ডি মেক্সিকো (সিসিআইএম) একটি সুন্নি সংগঠন। এটি উত্তর ও মধ্য মেক্সিকোর কয়েকটি বড় শহরে সক্রিয় রয়েছে। এটি মোরেলোস রাজ্যে বিনোদন, শিক্ষা ও সম্মেলনের জন্য দারুস সালাম নামে একটি প্রার্থনা হল ও একটি কেন্দ্র তৈরি করেছে। তাছাড়া এটি একটি হোটেলও পরিচালনা করে, যা মুসলিম ভ্রমণকারীদের জন্য হালাল ব্যবস্থাপনা এবং অমুসলিমদের জন্য সহানুভূতিশীল ব্যবস্থাপনার সেবা দিয়ে থাকে। এই সংস্থাটি অ্যাবারডিন বিশ্ববিদ্যালয়ের নৃবিজ্ঞান বিভাগের ব্রিটিশ নৃবিজ্ঞানী মার্ক লিন্ডলি-হাইফিল্ডের একটি গবেষণার বিষয়বস্তু ছিল।
সিসিআইএম ছাড়াও মেক্সিকো সিটিতে নুর আশকি জেররাহি নামে সুফি তরিকার একটি শাখা রয়েছে, যা প্রায়শ ঐতিহ্যবাদী মুসলিম সম্প্রদায়ের সাথে মতভেদ করে। এর প্রধান দুই মহিলা শায়খা হলেন ফাতিমা ফারিহা ও আমিনা তেসলিমা। এছাড়াও মুহাম্মদ আবদুল্লাহ রুইজের নেতৃত্বে একটি ছোট সালাফি সংগঠন (সেন্ট্রো সালাফি ডি মেক্সিকো) এবং একটি শিক্ষাকেন্দ্র রয়েছে, যা প্রধানত মিশর ও মধ্যপ্রাচ্যের মুসলমানদের দ্বারা পরিচালিত হয়। ঈসা রোজাসের সেন্ট্রো আল হিকমাহ নামে একটি সংগঠন রয়েছে। তিনি একজন মেক্সিকান ব্যক্তি এবং ইসলাম ধর্ম গ্রহণ করে মদিনা বিশ্ববিদ্যালয়ে ইসলামিক স্টাডিজে  অধ্যয়ন করেছিলেন।
মুহাম্মাদ রুইজের নেতৃত্বাধীন সিসিআইএম প্রথমে বন্ধ হয়ে গিয়েছিল। ১৯৯৮ সালে সৌদি আরব দূতাবাসের সমর্থনের কারণে এটি সালে পুনরায় চালু হয়। ২০১১ সালে মুহম্মদ রুইজ তার বইয়ে দাবি করেন যে, তখন মেক্সিকো শহরে সক্রিয় সদস্য সংখ্যা প্রায় ২০০ জন এবং এদের অর্ধেক মেক্সিকান ধর্মান্তরিত মুসলিম। এই সংখ্যায় সুফি ও অন্যান্য সংগঠনের মুসলমান অন্তর্ভুক্ত ছিল। সালাফি সেন্টার অফ মেক্সিকোর (CSM) জেনারেল ডিরেক্টর মুহাম্মদ রুইজ আল মেক্সিকি অনুমান করেন যে, ২০১৫ সালে মেক্সিকোতে প্রায় ১০,০০০ মুসলমান ছিল৷
নাউরুয়ান উইকিপিডিয়া
নাউরুয়ান উইকিপিডিয়া হচ্ছে অনলাইন বিশ্বকোষ উইকিপিডিয়ার নাউরুয়ান ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নাউরুয়ান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নাউরুয়ান উইকিপিডিয়া
বিটুএফএইচ পেপার
B2FH পেপার এর নামকরণ করা হয়েছে Margaret Burbidge(মার্গারেট বারবিজ), Geoffrey Burbidge(জিওফ্রি বার্বিজ), William Fowler(উইলিয়াম ফোউলার), এবং Fred Hoyle(ফ্রেড হয়েল) এর নামের শেষ অংশের প্রথম অক্ষর দিয়ে। এই গবেষণাটি নভোবিজ্ঞানের জগতে একটি মাইল ফলক। ১৯৫৭ সালে এটি Reviews of Modern Physics নামক একটি জার্নালে প্রকাশিত হয়। এই পেপারের প্রাথমিক শিরোনাম ছিল Synthesis of the Elements in Stars, অর্থাৎ নক্ষত্রের মধ্যে উপাদানের সংশ্লেষণ। কিন্তু এই পেপারটি সাধারণ মানুষের কাছে "B2FH" নামে পরিচিত।
এই গবেষণাটি নক্ষত্রে উপাদানগুলো যুগবদ্ধ হওয়ার কৌশলকে ব্যাখ্যা করে। এই গবেষণাটির ফলেই স্টেলার নিউক্লিওসিন্থেসিস নামক নতুন তত্বের জন্ম হয়।
১৯৫৭ সালে পদার্থবিজ্ঞান
B2FH পেপার প্রকাশ হবার সময় জর্জ গ্যামোর বিগ ব্যাং নিয়ে একটি থিওরি ছিল, আর তা হলো সকল রাসায়নিক উপাদান গুলো বিগব্যাং এর সময় একত্রে অর্থাৎ গাটবন্দী হয়ে ছিল। গ্যামোর নিউক্লিওসিন্থেসস থিওরী অনুসারে সকল রাসায়নিক উপাদান সমুহ প্রায় স্থিতিশীল অবস্থায় ছিল। হান্স বিথে এবং চার্লস এল ক্রিচফিল্ড ১৯৩৮ সালে Proton proton chain (pp-chain)কে ব্যখ্যা করেন, and Carl von Weizsäcker এবং হান্স বিথে ১৯৩৮ এবং ১৯৩৯ সালে স্বাধীনভাবে CNO cycle কে ব্যাখ্যা করার মাধ্যমে তারা দেখান কীভাবে নিউক্লিয়ার ফিউশনের মাধ্যমে হাইড্রোজেন থেকে হিলিয়ামে পরিণত হতে কিছু শক্তি বের হয়ে আসে। ১৯৫৭ সালে জর্জ গ্যামোসহ বাকিরা জানতেন যে হাইড্রোজেন এবং হিলিয়ামের যে পরিমাণ তা নিখুতভাবে স্থিতিশীল নয়।
সে সময় স্টেলার ফিউশন তত্ত্ব হিলিয়াম থেকে ভারী পদার্থ কীভাবে তৈরি হয়, তা ব্যাখ্য করতে পারে নি। যাইহোক  গ্যামো এই ব্যাপারে বলতে গিয়ে বলেন হাইড্রোজেন এবং হিলিয়ামের অনুপাতের কিছুটা পরিবর্তিত হয়ে বাকি সকল উপাদান বিগ ব্যাং এর পর অবশিষ্ট হিসেবে রয়েছে।
চারজন বিজ্ঞানী যারা B2FH কে পাব্লিশ করেছেন, তারা ভারী পদার্থ কীভাবে তৈরী হয়, তার উপর একটি নতুন ব্যাখ্যা দেন তাদের মতে, বিগ ব্যাং এর পরে লিথিয়াম থেকে ইউরেনিয়াম সই সকল ভারী পদার্থ তৈরী হয়েছ নক্ষত্রের অভ্যন্তরে।  উভয় থিওরীই এটা নিশ্চিত করেছে হালকা মোল (হাইড্রোজেন, অল্প হিলিয়াম এবং সামান্য লিথিয়াম) নক্ষত্রের অভ্যন্তরে তৈরী হয়নি। একারণেই বর্তমানে  বিগ ব্যাং নিওক্লিওসিন্থেসিস তত্ব সর্বজন মহলে স্বীকার্য একটি তত্ব।
এই পেপারে পদার্থবিজ্ঞান
চারজন বিজ্ঞানী যারা B2FH প্রকাশ করেছেন, তারা এই বিষয়ে তারা এবিষয়ে সম্মত হয়েছেন যে, হাইড্রোজেন ব্যতীত বাকি সকল উপাদান নক্ষত্র থেকেই এসেছে। তাদের এ ধারণাকেই স্টেলার নিউক্লিওসিন্থেসিস তত্ব বলা হয়। B2FH পেপারের সবচেয়ে বড় সফলতা হল, এটা মহাবিশ্বে সংগঠিত হওয়া রাসায়নিক বিবর্তন সম্বন্ধে ভবিষ্যৎ বাণী করতে পারে। স্টেলার spectral lines দ্বারা একে পরীক্ষা করা যায়। Quantum mechanics explains why different atoms emit light at characteristic wavelengths and so, by studying the light emitted from different stars, one may infer the atmospheric composition of individual stars. Upon undertaking such a task, observations indicate a strong negative correlation between a star's heavy element content (metallicity) and its age (red shift) and, that more recently formed stars tend to have higher metallicity.
বিগ ব্যাং নিউক্লিওসিন্থেসিস tells us that the early universe consisted of only the light elements, and so one expects the first stars to be composed of hydrogen, helium, and lithium, the three lightest elements. Stellar structure and the Hertzsprung–Russell diagram indicate that the length of the lifetime of a star depends greatly on its initial mass, so that massive stars are very short-lived, and less massive stars are longer-lived. B2FH argues that as a star dies, it will enrich the interstellar medium with 'heavy elements' (in this case all elements heavier than lithium, the third element), from which newer stars are formed. This account is consistent with the observed negative correlation between stellar metallicity and red shift.
The theory of stellar nucleosynthesis advocated by the authors of B2FH also detailed the nuclear physics and astrophysics involved. By carefully scrutinizing the table of nuclides, they were able to predict the existence of different stellar environments that could produce the observed isotopic abundances, and the nuclear processes that must occur in these stars. In this paper, among other things, the authors predicted the existence of the p-process, r-process, and s-process to account for many of the elements heavier than iron. These ideas have since come to bear much fruit.
পেপারের লেখা
মার্গারেট বার্বিজ এবং জিওফ্রি বার্বিজ এই পেপারের প্রথম খসড়া লিখেন। অনেকগুলো তথ্য এবং পরীক্ষালব্ধ জ্ঞানকে একত্রিত করে তারা তাদের তত্ব যে সঠিক তা প্রমাণ করেন। হয়েল এবং ফাওলারও খসড়া তৈরীতে অনেক কাজ করেন। জিওফ্রি বার্বিজ ২০০৮ সালে লিখেছেন, অনেকের মধ্যে একটা ভ্রান্ত ধারণা আছে যে, ফাওলার এই গ্রুপের দলপতি ছিলেন। এই গ্রুপে কোনো দলপতি নেই। আমরা প্রত্যেকেই একে অপরের পরিপূরক হয়ে এখান অবদান রেখেছি।
১৪০০
১৪০০ গ্রেগরীয় বর্ষপঞ্জির একটি সাধারণ বছর।
আয়মেন দাহমেন
ক্লাব ক্যারিয়ার
দাহমেন সিএফ স্ফাক্সিয়েনের হয়ে ১৬ সেপ্টেম্বর ২০১৮-এ ইএস মেটলাউইর বিরুদ্ধে ২-০ গোলে তিউনিসিয়ান লিগ প্রফেশনেনেলের জয়ে তার পেশাদার আত্মপ্রকাশ করেন।
আন্তর্জাতিক ক্যারিয়ার
দাহমেনকে ২০১৯ আফ্রিকা অনূর্ধ্ব-২৩ কাপ অফ নেশনস কোয়ালিফিকেশন ম্যাচের জন্য তিউনিসিয়ার অনূর্ধ্ব ২৩ জাতীয় দলের প্রতিনিধিত্ব করার জন্য ডাকা হয়েছিল।
তিনি নিরক্ষীয় গিনির বিরুদ্ধে একটি আফকন ২০২১ কোয়ালিফায়ারে ২৮ মার্চ ২০২১-এ সিনিয়র জাতীয় দলের হয়ে আত্মপ্রকাশ করেন।
জয় প্রকাশ দালাল
জয় প্রকাশ দালাল একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে লোহারু আসন থেকে ভারতীয় জনতা পার্টির হয়ে হরিয়ানা বিধানসভায় নির্বাচিত হয়েছিলেন।
সিলেট (দ্ব্যর্থতা নিরসন)
সিলেট বলতে বোঝানো হতে পারে -